stanford-oval/wikipedia huggingface dataset:
פיירלואיג'י בנדטיני
קריירה

בנדטיני שיחק כדורגל בקבוצות מליגות חובבניות, ובמקביל עבד לפרנסתו כנהג אוטובוס.
הוא אביו של השוער סימון בנדטיני ודודו של השוער אליה בנדטיני.
קריירה > קריירת נבחרות

לבנדטיני יש 25 הופעות בנבחרת סן מרינו בשנים 1990–1995.
ב-9 בספטמבר 1992 עמד בשער הנבחרת בהפסד 0–10 לנורווגיה במוקדמות מונדיאל 1994.
הערות שוליים

↑  Benjamin Strack-Zimmermann, Norway vs. San Marino, www.national-football-teams.com (באנגלית)
פייריק פופה

| --- | --- |
אין תמונה חופשית
 לידה:  18 באוגוסט 1984 (בן 40) מון-סנט-איניון, צרפת 
 עמדה:  רכז 
 גובה:  1.91 מטרים
 קבוצות כשחקן
 2002–2003 2003–2004 2004–2006 2006–2007 2007–2009 2009–2012 2012–2013 2013–2014 2014–2016 2016–2020:  אפינאל לימוז' JL בורק אורליאן קוראל רואן באסקט רואן מטרופול בסקט שאלון-ריימס דניין-וולטייר אורשי דניין-וולטייר
 קבוצות כמאמן
 2024–:  אסוול ליון-וילרבאן
 
פייריק פופה (בצרפתית: Pierric Poupet; נולד ב-18 באוגוסט 1984) הוא כדורסלן עבר ומאמן כדורסל צרפתי המאמן את אסוול ליון-וילרבאן מליגת העל הצרפתית והיורוליג.
קריירת משחק

פופה נולד במון-סן-איינאן שבמחוז סן-מריטים, ושיחק במחלקת הנוער של אפינאל. ב-2002 החל לשחק כדורסל מקצועני כרכז בקבוצת הבוגרים של המועדון בליגה השנייה. לאחר מכן שיחק בקבוצות רבות בליגת העל הצרפתית, בהן לימוז', JL בורק, אורליאן, קוראל רואן באסקט (עימה הגיע ב-2008 לגמר הליגה) ורואן מטרופול בסקט. לאחר מכן חזר לליגת המשנה ושיחק במדי שאלון-ריימס, דניין-וולטייר ואורשי, עד שפרש ב-2020 במדי דניין.
קריירת אימון

ב-2023 מונה לעוזר מאמן אסוול ליון-וילרבאן מליגת העל הצרפתית והיורוליג, ובינואר 2024 מונה למאמן הראשי של הקבוצה עד סיום עונת 2023/2024 לאחר פיטוריו של ג'אנמרקו פוצקו. ב-17 באפריל הודיעה הקבוצה שחוזהו הוארך לשנתיים נוספות.
הערות שוליים

↑  בפעם השנייה העונה: וילרבאן פיטרה את המאמן, באתר ערוץ הספורט, 6 בינואר 2024
↑  ASVEL extends Pierric Poupet for two more seasons, Eurohoops, ‏17 באפריל 2024
פורטלזה

גלישת קיט בפורטלזה
פורטלזה
פורטלזה (בפורטוגזית: Fortaleza, מילולית: "מבצר". באלפבית פונטי בינלאומי: foʁtaˈlezɐ) היא בירת מדינת סיארה, שממוקמת בצפון-מזרח ברזיל. אוכלוסייתה מונה כ-2.5 מיליון נפש והיא נחשבת לעיר השנייה בחשיבותה באזור מבחינה כלכלית, לאחר סלבדור שבבאהיה. פורטלזה מתפרשת על שטח של 336 קמ"ר. מצפון לעיר נמצא האוקיינוס האטלנטי, מדרום נמצאות הערים פקטובה, אאוסביו, מרקנאו ואיטאיטיניגה, ממזרח נמצאת מדינת ריו גראנדה דו נורטה והאוקיינוס האטלנטי וממערב נמצאת העיר קאוקאיה.
היסטוריה

ב-2 בפברואר 1500, הגיע ויסנטה יאנייס פינסון הספרדי אל מפרץ מוקורייפ וקרא לקרקע החדשה בשם סנטה מריה דה לה קונסולסיון, אך בגלל חוזה טורדסיאס, התגלית מעולם לא זכתה לתמיכה באופן רשמי. ההתיישבות במקום החלה כאשר ההולנדים בנו את מצודת שוננבורש ב-1649. מאוחר יותר, הפורטוגזים גירשו את ההולנדים ושינו את שם המצודה לפורטה דה נוזה סנורה דה אזונסאו. סביב המצודה, שנשמרה היטב, התפתח כפר קטן שהפך לעיר החמישית בגודלה בברזיל. ב-2004 נבחרה באופן מפתיע לואיזיאני לינס לראשות העיר והיא נבחרה שוב לתפקיד זה בשנת2008.
תיירות

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: ניסוח לא אנציקלופדי.
העיר נמצאת במזג אוויר חמים מרבית השנה. עובדה זו, וסמיכותה של העיר לחוף ים תורמים להיותה עיר תיירות. חיי הלילה בעיר ברים, מסעדות והופעות. העיר ידועה ב"לילות יום שני הפרועים ביותר בעולם". בפרייה דה איראסמה (חוף איראסמה), אחד האזורים העירוניים הראשונים שקמו בעיר, יש ברים ומסעדות לרוב. במקום נמצא הפונטה דוס אינגלסס (גשר באנגלית), המזח הישן, שממנו אפשר לצפות בשקיעה ולחפש דולפינים.
בחופים המוכרזים של פורטלזה אפשר לראות גם את הג'נגאדאס (רפסודות קטנות וחלודות שדייגיה הרבים של סיארה משתמשים בהן). הדייגים דגים את פירות הים, שנפוצים במטבח הסיאראי. בפרייה דו פוטורו (חוף העתיד) אפשר למצוא מספר גדול של מסעדות חוף אופייניות, שבנויות מתבן ונקראות בפי האוכלוסייה המקומית "באראקאס דה פרייה". בערבי חמישי החוף הופך למוקד ההתרחשות הגדול ביותר בחיי הלילה של העיר, ומספק לבאים אליו מוזיקה חיה, פוהו והרבה סרטנים טובים למאכל.

במרחק של מספר קילומטרים מן העיר נמצאים כמה חופים ידועים כמו פראינה, איגואפי ופורטו דס דונאס. באחרון ישנם שני פארקי מים גדולים.
תיירות > מוקדי תיירות

פורטלזה היא יעד תיירותי פופולרי שכולל מוקדי משיכה רבים לתיירים. ביניהם:
בית הבובות ז'וסה דה אלנקר
מגדלור מוקוריפי
הקתדרלה של פורטלזה
פסל איראסמה
מצודת נוזה סנורה דה אזונסאו
ארמון האור
מאפיינים תרבותיים

פורטולזה מספקת מאז סוף המאה ה-19 חיי תרבות מגוונים ומסורתיים. האינסטיטוטו דו סיארה (מוסד סיארה) שהוקם ב-1887 הוא המוסד העתיק ביותר. האקדמיה סאארנסי דה לטראס (האקדמיה הבינלאומית סאארנסי) שהוקמה ב-15 באוגוסט 1894 הייתה המוסד התרבותי הראשון מסוגו במדינה. ב-1892 פורטלזה שימשה מקום לתנועה תרבותית וביטוי ספרותי הנקרא "מאפיה רוחנית" וסגנונה הספרותי המשובח הוצג בשבוע האומנות המודרנית ב-1922. בעיר נמצאים מרכזי תרבות רבים אחרים כמו המרכז התרבותי באנקו דו נורדסטי. ברובע פרייה דה איראסמה, מקום שבו מרוכזים מרכזים תרבותיים חשובים, נמצא מרכז דרגאו דו מאר לאומנות ולתרבות שנחשב לחשוב מכולם. הפולקלור של פורטלזה עשיר ביותר, ומקורו בשורשי אמונות מעורבות של עבדים אפריקניים, אירופאים ואינדיאנים.
סממנים תרבותיים נחשבים:
בומבה-מאוו-בוי או בוי-סיארה: שירים וריקודים שמסמנים פולחן דתי אל השור, ולהם שורשים פורטוגזים.
דנסה דו קוקו: ריקוד שמקורו בהשפעות אפריקאיות. במקור רקדו את הריקוד גברים בלבד בזוגות על החוף.
טורם: ריקוד שהביאו האינדיאנים.
מראקאטו: ריקוד ומוזיקה. המראקאטו של פורטלזה נחגג בקרנבלים.
ויוליירוס, קנטדורס ואמבולדורס: הצגה מוזיקלית המבטאת ביקורת חברתית. בעלת מקורות צפון-מזרחיים טיפוסיים.
ספורט

פורטלזה מספקת למבקרים ולתושבים פעילויות ספורט נרחבות. ישנם מספר מועדוני כדורגל בפורטלזה כמו פורטלזה, מועדון אתלטיקה פרוויאריו ומועדון ספורט סיארה. העיר היא אחת מהערים שאירחו את מונדיאל 2014 שהתקיים בברזיל. לצורך כך שודרג אצטדיון קסטלאו.
פרייה דו פוטורו הוא אתר ספורט ימי שבו נושבות רוחות חזקות. בנוסף, פורטלזה מארחת תחרויות עולמיות של גלישת גלים, גלישת רוח וגלישת קיט.
פטה עם תפודים

| --- | --- |

 
 מאכלים
 סוג:  פאי, מנה על בסיס תפוח אדמה, culinary speciality 
 מוצא:  צרפת 
 מרכיבים עיקריים:  תפוח אדמה 
 
פטה עם תפודים (בצרפתית: Pâté aux pommes de terre) הוא מומחיות של אזורי סאנטר-עמק הלואר, לימוזין ואלייה (מחוז בורבון) במרכז צרפת.
מאפיינים

ניתן להגיש את המנה כתוספת למנה עיקרית או כמנה עיקרית. כיום הוא נצרך לעיתים קרובות עם סלט ירוק. המרכיבים העיקריים שלו הם פרוסות תפוחי אדמה וקרם פרש, המשמשים למילוי קרום בצק עלים. לאחר מכן אופים את הפשטידה בתנור עד שהתבנית מכוסה בקרום חום-זהוב.
הכנה

ישנן דרכים שונות להכין את הפטה עם תפוחי האדמה והתבלינים משתנים ממשפחה למשפחה. פטרוזיליה ובצל הם מרכיבים נפוצים באלייה, בעוד שהשימוש בשום ובשר נפוץ בלימוזין, ויין עילית ובמחוז קרוז.
לפני שהחל השימוש הנרחב בתפוחי אדמה בצרפת במאה ה-19, מאכל זה הוכן משאריות בצק לחם ונאפה בתוספת פשוטה של שום קצוץ, פטרוזיליה ובייקון קותל חזיר.
שמות אחרים

Gâteau de pommes de terre (עוגת תפוחי אדמה)
בשפה האוקסיטנית, מאכל זה ידוע כ-pastis de treflas או כ-pastis de pompiras, שהן שתי דרכים להתייחס לתפוח האדמה בגרסה האוקסיטנית של מחוז לימוזין.
הערות שוליים

↑  Jean Anglade, Mémoires paysannes, Editions de Borée, 2003, מסת"ב 9782844941534 pg. 87
↑  Antoine-Augustin Parmentier, a French scientist was the promoter of the use of potato as a food source at the end of the 18th century
ערך זה הוא קצרמרבנושא מזון. אתם מוזמנים לתרום לוויקיפדיה ו.
מנה של פטה עם תפודים
פורטוגסה

פורטוגסה (בספרדית: Portuguesa) היא אחת מ-23 המדינות המרכיבות את ונצואלה. המדינה, הנמצאת במרכז ונצואלה, גובלת בלרה בצפון, בקוחדס במזרח, בברינס בדרום ובטרוחיו במערב.
המדינה משתרעת על שטח של 15,200 קילומטרים רבועים. במדינה מתגוררים 876,496 תושבים (נכון ל-2011). בירתה והעיר הגדולה ביותר בה היא גואנרה.
היסטוריה

מקור השם של המדינה הוא בנהר ריו פורטוגסה הזורם בה. השם הוא תואר בספרדית שמשמעותו "[אישה] פורטוגלית", והאגדה מספרת שהנהר קיבל את שמו לאחר שאישה פורטוגלית טבעה בו.
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.
בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ב-10 באפריל 1851, בהוראת נשיא ונצואלה חוסה גרגוריו מונגס, נוצרה באזור בו קיימת המדינה של היום פרובינציית פורטוגסה, כשבירתה היא גואנרה.
ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת פורטוגסה. כעבור שנתיים היא אוחדה לתוך מדינת סמורה (כיום מדינות ברינס ואפורה). מאוחר יותר, בתקופת הנשיא אנטוניו גוסמאן בלנקו, מדינות סמורה וקוחדס אוחדו למדינת סור דה אוקסידנטה (מילולית: מדינת דרום-מערב) כחלק מתהליך האחדה של כלל מדינות ונצואלה ל-7 בלבד.
בסופו של דבר פורטוגסה הפכה למדינה נפרדת לחלוטין ב-1909.
כלכלה

כלכלת פורטוגסה מתבססת בעיקר על חקלאות וגידול מקנה, ובמידה פחותה יותר על תיירות והפקת נפט.
הערות שוליים

1 2  מפקד האוכלוסין והדיור הלאומי ה-14 - תוצאות עבור מדינת פורטוגסה, מכון הסטטיסטיקה הלאומי של ונצואלה (בספרדית).
| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  GND: 10125427-1
פארס חמוד פלאח

| --- | --- |
אין תמונה חופשית
 לידה:  12 במאי 1932 (בן 92) סמיע, פלשתינה (א"י)
 מדינה:  ישראל 
 
פארס פלאח (בערבית: فارس فلاح; נולד ב-12 במאי 1932) הוא שופט ישראלי, כיהן כסגן נשיא בית משפט השלום בעכו.
פלאח הוא בן העדה הדרוזית והוא הראשון מבני העדה לשמש כשופט בישראל.
בשדה המשפט

פארס נולד בכפר סמיע בשנת 1932. בשנים 1953–1956 עבד כמורה בבית הספר עוספיה בכרמל. בשנת 1961 סיים את לימודי המשפטים בשלוחת האוניברסיטה העברית בחיפה. בשנת 1963 הוסמך כעורך דין. בשנים 1964–1969 שימש מנהל בתי הדין הדרוזיים. באוקטובר 1969 מונה לשופט בבית משפט השלום בעכו, כשהוא הדרוזי הראשון המתמנה למשרה מעין זו. ב-16 באוקטובר 1994 מונה לסגן נשיא בית משפט השלום. ב-12 ביוני 2002, בהגיעו לגיל 70, פרש לגמלאות.
בשדה המשפט > מפסקיו

פרק זה לוקה בחסר. אנא תרמו לוויקיפדיה ו.
פעילות ציבורית

פארס מילא תפקידים שונים בחיים החברתיים בישראל. בין השאר כיהן כיו"ר בית קדם המרכז הערבי-יהודי בעכו וראש האגודה למען האסיר. כיהן כיו"ר ועדת הפרס לספרות ערבית וממלא מקום יו"ר הנהלת יד לבנים הדרוזים. פארס הוא זוכה פרס "הלורד זיו" לפעלו לדו קיום יהודי-ערבי משנת 1993.
משפחתו

בנו של פאלח הוא השופט זאיד פלאח - שהיה השופט הצבאי הראשון מבני העדה הדרוזית בישראל. זאיד פלאח מונה בהמשך, כאביו, לכהן כשופט בית משפט השלום.
הערות שוליים

↑  טכס חלוקת תעודות באוניברסיטת תל אביב, חרות, 25 באפריל 1961
↑  התמנה שופט שלום דרוזי בעכו, דבר, 13 באוקטובר 1969
יואל דר, שופט שלום דרוזי ראשון, דבר, 21 באוקטובר 1969
↑  יפה ברנס, שופט בן שופט, באתר ynet, 17 ביוני 2002
| --- | --- |
בקרת זהויות :  NLI: 987007304509405171  ISNI: 0000 0000 6825 6628  VIAF: 98380650   WorldCat (עם VIAF): 98380650
פיירינה לניאני

| --- | --- |

 לידה:  30 בספטמבר 1863 מילאנו, ממלכת איטליה 
 פטירה:  15 בנובמבר 1930 (בגיל 67) מילאנו, ממלכת איטליה 
 מדינה:  ממלכת איטליה 
 מקום קבורה:  cemetery of Pognana Lario 
 השכלה:  בית הספר לבלט של תיאטרון לה סקאלה 
 
פיירינה לניאני מצולמת בעת סיור הופעות בלונדון, 1891. בכיתוב על הצילום נאמר:"סיניורינה פיירינה לניאני, פרימה בלרינה אסולוטה"
פיירינה לניאני (באיטלקית: Pierina Legnani;‏ 30 בספטמבר 1863 – 15 בנובמבר 1930) הייתה בלרינה איטלקייה, שנחשבת לאחת הבלרינות הגדולות ביותר בכל הזמנים.
ביוגרפיה

לניאני נולדה ב-30 בספטמבר 1863 במילאנו, והחלה את לימודי הריקוד אצל רקדנית הבלט המפורסמת קטרינה ברטה בבית הספר לבלט של תיאטרון לה סקאלה, שם פיתחה את המצוינות הטכנית שלה. הקריירה המקצועית שלה נסקה, כאשר הופיעה כפרימה בלרינה בבלט של קאזאטי, "סאלאנדרה", בתיאטרון אלהמברה בלונדון. היא התמנתה לפרימה בלרינה של לה סקאלה בשנת 1892, ובאותה שנה עברה לסנקט פטרבורג, שם נחלה תהילה כשרקדה בלהקת בלט מריאינסקי הצארית בתיאטרון מריאינסקי עד 1901.
בהנחיית הכוריאוגרף הנודע מריוס פטיפה, יצרה לניאני תפקידים רבים, בהם "סינדרלה" ב-1893, אגם הברבורים ב-1895, "ריימונדה" ב-1898 ו"קארמארגו" ב-1901. שמה יצא ברבים כבלרינה הראשונה שביצעה 32 פואטה אן טורנאן (סיבובים מהירים על הבהונות) בקודה של הגראן פא ד'אקסיון של הבלט "סינדרלה".
ביצוע 32 סיבובים מהירים על בהונות הוא הישג מזהיר, המעיד על כוחה של הרקדנית ועל הטכניקה המעולה שלה. רצף של 32 סיבובי פוּאַטֶה שולב בהמשך בכוריאוגרפיה של סולו הברבור השחור במערכה השלישית של "אגם הברבורים" ועודנו בשימוש עד ימינו אלה. לניאני הייתה אחת משתי רקדניות הבלט היחידות שמונו לפרימה בלרינה אסולוטה בתיאטרון מריאינסקי.
הופעתה האחרונה הייתה בבלט "לה קאמארגו" ב-28 בינואר 1901; לאחר הופעה זו פרשה לחיים בווילה שלה על אגם קומו.
לאחר פרישתה מן הבמה חיה לניאני באיטליה וישבה במועצת הבוחנים של בית הספר לבלט בלה סקאלה עד 4 חודשים לפני מותה. היא הלכה לעולמה ב-15 בנובמבר 1930.
גלריה

Legnani in the title role of the Petipa/Lev Ivanov/Enrico Cechetti ballet Cinderella. St. Petersburg, 1893.
Legnani as the Tsar Maiden in Petipa's revival of the Arthur Saint-Léon/Cesare Pugni ballet The Little Humpbacked Horse. St Petersburg, 1895.
Legnani as the White Pearl in the Petipa/Drigo La Perle, a ballet created for the coronation of Tsar Nicholas II. Moscow, 1896.
Legnani in the title role of the Petipa/Glazunov Raymonda. She is costumed for Act I of the ballet. St. Petersburg, 1898.
Legnani as Medora in Petipa's final revival of the Joseph Mazilier/Adolf Adam ballet Le Corsaire. St. Petersburg, 1899.
Legnani in the title role of the Petipa/Ludwig Minkus La Camargo, revived by Lev Ivanov. St. Petersburg, 1901.
הערות שוליים

↑  מרי קלארק ודייוויד ווהן (עורכים) 1977. "האנציקלופדיה למחול ובלט", פיטמנס, לונדון, עמ' 209
↑  רולנד ג'ון ויילי, "לב איבנוב, חייו והבלטים שלו", 1997, הוצאת אוניברסיטת אוקספורד, ניו יורק, isbn=0-19-816567-6, עמ' 165
↑  "המבצעים", בלטאלרט.קום, 15 בנובמבר 1930
| --- | --- |
בקרת זהויות :  NLI: 987012341267905171  ICCU: MUSV083790  VIAF: 3370168596722730450003   WorldCat (עם VIAF): 3370168596722730450003
פורטונה דיסלדורף

פורטונה דיסלדורף (בגרמנית: Fortuna Düsseldorf) הוא מועדון כדורגל גרמני מהעיר דיסלדורף שבמחוז נורדריין-וסטפאליה. המועדון הוקם ב-1895.
המועדון, שהיה בשנות השבעים והשמונים מועדון קבוע בליגה הראשונה, הידרדר עם הזמן ובמהלך העשור האחרון מצא את עצמו אף בליגה הרביעית. פורטונה הצליחה לחזור לליגות המקצועניות ב-2008. בעונת 2011/2012 הקבוצה העפילה לבונדסליגה. בסוף עונת 2012/2013 הקבוצה ירדה לליגת הבונדסליגה השנייה. באפריל 2018 הבטיחה הקבוצה את חזרתה אל הבונדסליגה. ביוני 2020 ירדה הקבוצה פעם נוספת לליגת הבונדסליגה השנייה.
תארים

אליפות גרמניה (1) :
1933
הגביע הגרמני (2) :
1980, 1979
הופעות באירופה

גביע אופ"א :
סיבוב שלישי (2): 1973/1974, 1974/1975
גביע אירופה למחזיקות גביע :
גמר (1): 1978/1979
רבע גמר (1): 1980/1981
סיבוב ראשון (1): 1979/1980
כדורגלנים מפורסמים ששיחקו בקבוצה

גרמניה קלאוס אלופס
גרמניה תומאס אלופס
גרמניה גרד צווה
גרמניה רודולף בומר
גרמניה ריינר גאי
גרמניה מיכאל פריץ
רוסיה איגור דוברובולסקי
פולין אנדז'יי בונצול
הולנד צ'רליסון בנסחופ
פירוק ריט

פירוק ריט של פונקציה פולינומית או רציונלית הוא הפירוק שלה כהרכבה של פונקציות אי-פריקות מאותו סוג, היינו בצורה  f=f_{1}\circ \cdots \circ f_{t}, כאשר כל  f_{i} אי-פריקה. פירוק כזה תמיד קיים, והשאלה הטבעית היא באיזו מידה הוא יחיד.
משפט ריט השני (Ritt, 1922) קובע שאם  a,b,c,d\in {\mathbb {C} }[x] הם פולינומים המקיימים  a\circ b=c\circ d, אז עד כדי הרכבה בפונקציות ליניאריות רציונליות, הפתרון הוא מהצורה  (x^{n}h(x)^{m})\circ x^{m}=x^{m}\circ (x^{n}h(x^{m})) או  \ T_{m}\circ T_{n}=T_{n}\circ T_{m} עבור זרים n,m, כאשר  \ T_{n} הם פולינומי צ'ביצ'ב.
עבור פונקציות רציונליות יש פתרונות נוספים, הנובעים מפעולת הכפל בקבוע בעקום אליפטי; כלומר,  [n]\circ [m]=[m]\circ [n] כאשר  [n] היא פעולת הכפל  [n]:P\mapsto n\cdot [P] בעקום נתון כלשהו. מיון שלם של הפתרונות בפונקציות רציונליות, אפילו כאשר המעלות גדולות מספיק, עדיין אינו ידוע.
פרוטוזואה

| פרוטוזואה |
| --- | --- |

מיון מדעי
על־ממלכה:: איקריוטיים
ממלכה:: פרוטיסטים
תת־ממלכה:: פרוטוזואה
שם מדעי
 Protista ‏פולדפוס, 1818
פְּרוֹטוֹזוֹאָה (Protozoa) היא קבוצה פרפילטית של חד-תאיים איקריוטיים (בעלי גרעין תא ואברונים) השייכים לממלכה פרוטיסטה.
הפרוטוזואות הן מיקרו-אורגניזמים חד-תאיים החיים בעיקר במים או בנוזלים מימיים והן מצויות בשפע בכל העולם. קיימים כמעט 30,000 מינים שונים של פרוטוזואות.
הפרוטוזואות נבדלות מהצמחים, בעלי החיים והפטריות בכך שהן חד תאיות ולא נכללות בממלכת החיידקים מכיוון שלעומתם הן בעלות תא איקריוטי המשוכלל מזה של החיידקים.
משמעות השם הלועזי ‏proto (ראשון) ו-zoa (חיות) מרמז שזו הקבוצה בעלת היצורים ההטרוטרופים העתיקה ביותר שידועה, עם זאת, מקצתן קרובות יותר לצמחים ביכולתן לבצע פוטוסינתזה.
פרוטוזואים רבים הם פתוגנים, כלומר מחוללי מחלות, כגון: מלריה, טוקסופלזמוזיס, מחלת השינה ועוד.
הפרוטוזואות מועילות למיני בעלי חיים שונים, שם הן מהוות חלק מהמיקרוביוטה שבמערכת עיכול. הפרוטוזואות מעכלות כמויות תאית גדולות ואף מביאות תועלת לאדם במפעלי טיהור שפכים שם הן מסייעות לסילוק חיידקים.
כיאה לקבוצה המייצגת את פסגת האבולוציה החד-תאית קיים מגוון רחב ושונוּת עצומה בין הפרוטוזואות הן בצורה, בגודל, ביכולות התנועה ואופי הרבייה.
מבנה ותנועה

קיימים סוגים שונים של פרוטוזואות בצורות שונות ובגדלים שונים – כמה מהן נעות בחופשיות, חלקן כמעט אינן נעות ואחרות חיות כטפילים בגוף בעלי-חיים. רובן בגודל מיקרוסקופי ומקצתן גדולות די הצורך להיראות לעין האדם (כגון השוֹפרִית, המגיעה עד לאורך 2 מ"מ). חלקן ריסניות (בעלות "שערות" זעירות) בעזרתן הן נצמדות לסלע או לאצה אבל גם מסוגלות לשחות באופן חופשי בעזרת ריסיה המרובים, לחלקן יש "פה" ו"ושט" מוגדרים שבאמצעותם הן בולעות בשלמות חיידקים ופרוטוזואות אחרות. קיימות גם פרוטוזואות "יונקות" בעלות מעין "מחושים" שבאמצעותם הן מוצצות את תכולת התאים שהן טורפות. האמבה – פרוטוזואה המוכרת היטב – משנה את צורתה ללא הרף. היא נעה באמצעות דמויי גפיים שהיא משרבבת מתוך גופה. היא שולחת דמוי-גף  ומזרימה לתוכו ציטופלזמה כך שהוא הולך וגדל, עד שכל הציטופלזמה עוברת אליו והאמבה כולה נעה. דמוי-הגף משמש אותה גם לאכילה: הוא נשלח לעבר גרגר מזון ומקיף אותו, עד שהוא נעטף בחלל מזון מוקף קרום. לחלל נכנסים אנזימי עיכול המפרקים את המזון, תוך שהחלל הולך ומתכווץ בהדרגה.
לפרוטוזואות, בניגוד לצמחים, אין דופן תא נוקשה. לכן ניתן לראות כי פרוטוזואות מסוימות מפתחות להן הגנה מיוחדת. לדוגמה – הפרוטוזואה עינן וקרובותיה עטופות בשכבה דקה של לוחיות חלבון גמישות מתחת לפני השטח של הציטופלזמה. כמה מיני קרנוניות ואמבות יוצרות לעצמן שכבת הגנה חיצונית בצורת מעטה של גרגרי חול המודבקים לדופן בחומר אורגני. הצמנטלה משתמשת בשרידיהן של פרוטוזואות אחרות כדי להרכיב "קונכייה" המשמשת להגנה. חלקים גדולים מקרקעית האוקיינוס מרופדים בקונכיות של יצורים אלו והופכים ברבות הימים לאבן גיר.
למרות שרוב הפרוטוזואות אינן יכולות לחיות מחוץ למים, לרבות מהן היכולת לעבור עונות של יובש בתוך מעטה שהן יוצרות לעצמן ובתוכו הן עוברות למצב של תרדמת.
רבייה

רוב הפרוטוזואות מתרבות בדרך אל-זוויגית בחלוקה פשוטה לשני תאים או יותר. אצל חלקן קיימת רבייה מעין-זוויגית בתהליך בו שני תאים מתמזגים לתא גדול יותר המתחלק אחר כך לכמה תאים קטנים.
פירוק שולסקי

באלגברה ליניארית פירוק שולסקי (לפעמים חולסקי או צ'ולסקי) על שם המתמטיקאי אנדרה-לואי שולסקי (אנ'), אומר שלכל מטריצה  A הרמיטית מוגדרת חיובית קיים פירוק למכפלה של מטריצה  L משולשית תחתונה במטריצה הצמודה לה:
A=LL^{*}.
קיים אלגוריתם יציב ויעיל למציאת הפירוק (אנ').
הפירוק דומה לפירוק LU, אך כאשר ניתן להפעיל אותו (במידה ומדובר במטריצה הרמיטית מוגדרת חיובית) הוא יעיל יותר.
לקריאה נוספת

Golub, Gene H.; Van Loan, Charles F. (2013), Matrix Computations (4th ed.), Johns Hopkins, ISBN 978-1421407944.
פריגט קטן

| פריגט קטן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: פרגטיים
סוג:: פרגטה
מין:: פריגט קטן
שם מדעי
 Fregata ariel ‏גריי, 1845
תחום תפוצה


Fregata ariel
פריגט קטן (שם מדעי: Fregata ariel) הוא מין של עוף ימי ממשפחת הפרגטיים.
מאפיינים

פריגט זה הוא הקטן שבמשפחה ואורכו 66-8 ס"מ כשמשקלו עד 1 ק"ג ומוטת הכנפיים שלו באורך 193-155 ס"מ. הוא בעל גוף שחור אבל חזה לבן בולט ומקור ארוך אדום ומעוקל. מתחת למקור שק גלדני אדום העוזר להרשים את הנקבות.
הפריגט נודד בדאייה בכל האוקיינוסים כשהוא ישן בתעופה. המזון העיקרי שלו הוא דגים שונים ודיונונים אך הוא גם יחטוף עופות ים קטנים יותר ויטפל לעופות ים אחרים.
הערות שוליים

↑  פריגט קטן באתר הרשימה האדומה של IUCN
פיאט 521

| --- | --- |

 מאפיינים כלליים
 יצרן:  פיאט
 שנות ייצור:  1928–1931
 הרכבה:  איטליה איטליה  גרמניה גרמניה
 מודל קודם:  פיאט 520
 מודל אחריו:  פיאט 522
 חברת אם:  פיאט
 אורך:  4,450 מ"מ
 רוחב:  1,700 מ"מ
 גובה:  1,745 מ"מ
 משקל:  1,350 ק"ג - 1,450 ק"ג
 בסיס גלגלים:  3,140 מ"מ
 מפרט טכני
 מנוע:  6 צילינדרים, 2,516 סמ"ק המפיק 51 כ"ס ב-3,400 סל"ד
 הילוכים:  תמסורת ידנית - 4 מהירויות
 מהירות מרבית:  94 ק"מ (דגם סלון)
 
פיאט 521, דגם סדאן, שנת 1928
פיאט 521 (באיטלקית: Fiat 521) היא מכונית סלון, אשר יוצרה על ידי חברת פיאט האיטלקית בין השנים 1928–1931. בנוסף, יוצר הדגם גם בגרסאות לימוזינה וקבריולה.
יוצרו כ-33,000 יחידות, מהן 22,863 באיטליה ויותר מ-10,000 יחידות בגרמניה.
תצורות

2 דלתות קופה  (521 C Coupé)
4 דלתות סדאן
4 דלתות לימוזינה
4 דלתות - קבריולה
ראו גם

פיאט
פיאט זירו
פיאט 70
פיאט 2B
פיאט 505
פיאט 507
פיאט 519
פיאט 520
פיאט 522
פיאט 524
פיאט 525
פיאט 527
פנדר (ימאות)

פנדר
פֶֿנדֶר (באנגלית: Fender) או בשמו העברי "פָּגוֹשׁ" הוא אביזר שתפקידו לחצוץ בין גוף של כלי שיט לבין הרציף או כלי שיט אחר.
ניתן למצוא פנדרים גם ליד אסדות קידוח או מצופים לצורך מניעה של פגיעה בהם. בדרך כלל מדובר בצורת גליל הממולא בחומר סופג מכות אך בכלי שיט קטנים כמו יאכטות משתמשים לעיתים גם בצמיגים משומשים.
אם לא תהיה מחיצה בין כלי השיט לרציף, עלולות המכות כתוצאה מתנועת הגלים ליצור חור בדופן כלי השיט ובכך עלולה להוביל לטביעה.
ככל שמשקל כלי השיט גדול יותר, כך הפנדר חייב להיות עבה יותר ומסוגל לספוג את המכה ביתר יעילות.
לרציפים ומבנים אחרים שיכולים לבוא במגע עם כלי שיט, כגון גשרים, מצמידים פנדרים קבועים.
הערות שוליים

↑  המונח "פָּגוֹשׁ", באתר האקדמיה ללשון העברית, ‏2013
פטה מורגנה (שיר של דנה אינטרנשיונל)

"פטה מורגנה" (באנגלית: "Fatamorgana") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור באוקטובר 1993, בהוצאת חברת התקליטים IMP דאנס בע"מ, כסינגל השלישי מתוך האלבום. הוא נכתב על ידי יואב גינאי, והולחן על ידי חברי להקת אתניX, זאב נחמה ותמיר קליסקי.
"פטה מורגנה" הוא שירה הראשון של דנה שלא נכתב או הולחן על ידה ובוצע בשפה העברית.
רקע

תחילה נכתב "פטה מורגנה" עבור להקת דרמה, שפעלה בעיקר בשנות ה-90 של המאה ה-20 ועופר ניסים, מפיק השיר, היה חבר בה. לאחר הצלחת הסינגל "סעידה סולטנה" החליט ניסים להציע לאינטרנשיונל להקליט את "פטה מורגנה" ולהפיצו באופן מסחרי. היא נענתה להצעה. בשיר מופיעים מספר ניגודים כגוון "השלג בקיץ" ו"במדבר אני המים". לימים הסבירה אינטרנשיונל כי הניגודים מייצגים את אישיותה הפנימית ואופייה.
ביוני 1998 חשף גינאי כי ב"פטה מורגנה" הייתה שורה שלא הוקלטה בהתאם להחלטה של אינטרנשיונל: "שמי דני או דנה, פטה מורגנה". היא מאנה לשיר את השורה כיוון שרצתה להצליח בתעשיית המוזיקה בזכות הכישרון שלה, לטענתה, ולא בשל היותה טרנסג'נדרית.
הצלחה

ב-10 באוקטובר 1993 נכנס השיר לראשונה למצעד הסינגלים של רשת ג' במקום ה-23. ב-28 בנובמבר עלה למקום הרביעי - המיקום הגבוה ביותר אליו הגיע במצעד. הוא שהה במצעד במשך ארבעה עשר שבועות רצופים ויצא ממנו ב-16 בינואר 1994. במצעד הפזמונים העברי השנתי ה'תשע"ד הגיע "פטה מורגנה" למקום ה-22.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ישראל | המצעד העברי השבועי של רשת ג' | 4 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  ישראל | המצעד העברי השנתי של רשת ג' | 22 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | אוקטובר 1993 | תקליט 12 אינץ' | IMP דאנס |  |